Szeged, 2021.01.18.

**A TÁJFUTÓ UTÁNPÓTLÁS VÁLOGATOTT**

**2021. ÉVI PROGRAMJA**

Tisztelt Elnökség!

Az alább vázolt programtervezetet a Salgótarjáni IFI és Junior EB-re, októberben az ONEB-en megbeszélték az érintett egyesületek, valamint a junior és felnőtt szövetségi kapitány.

Németh Luca lesz idén is a segítőm. Emellett több támogató ajánlat érkezett különböző egyesületektől különböző szintekről, így a környezet folyamatosan pozitív. Továbbra is cél egy-két felnőtt (már nem élsportoló) versenyző bevonása az edzőtáborokba, amit 2020-ben nem tudtunk megvalósítani.

# Válogatott keretJAVASLAT

A válogatottság mint olyan, az utánpótlás kategóriákban erkölcsi elismerésnek minősül. Nem jár vele automatikusan semmilyen kötelezettség vagy komoly juttatás. A 2020. évi válogatók és a KOB, ROB, ONEB, iiletve a 2020. évi ranglista alapján az alábbi versenyzők lesznek a 2021-es válogatottban, de a válogatott eseményeken bárki bizonyíthat, főleg a serdülő kategóriákban:

|  |  |  |  |  |  |  |
| --- | --- | --- | --- | --- | --- | --- |
| F 18 |  | Keret |  | N 18 |  | Keret |
| Gönczi Péter | TTE | **A** |  | Mag Viktória | SDS | **A** |
| Sarkadi Lehel | SZT | **A** |  | Czakó Boglárka | MOM | **A** |
| Székely Márton | TTE | **A** |  | Sárközy Rita | MOM | **A** |
| Fülöp Álmos | GOC | B |  | Kocsik Eszter | ESP | **A** |
| Tőczik Vendel | DTC | B |  | Werner Boróka | PVS | B |
| Kiss Mikes Tamás | ESP | B |  | Mag Fruzsina | SDS | B |
| Bálint Ádám | VHS | B |  | Zempléni Lilla | MOM | B |
|  |  |  |  | Kiss Kamilla | GKS | B |
|  |  |  |  |  |  |  |
| F 16 |  | Keret |  | N 16 |  | Keret |
| Csoboth Márton | SPA | **A** |  | Mikes Janka | MOM | **A** |
| Bálint Gergő | VHS | **A** |  | Lantai Lili | VHS | **A** |
| Foris Máté | GKS | B |  | Máramarosi Rita | SAS | **A** |
| Felföldi Tamás | SZV | B |  | Gaschler Emma | VHS | B |
|  |  |  |  | Ódor Laura | VHS | B |
|  |  |  |  |  |  |  |
|  |  |  |  |  |  |  |
|  |  |  |

# A válogatott csúcsprogramjai

*1) ifjúsági és JunioR EB: (EJYOC 2020) Magyarország, Salgótarján, 2021. április 23-26.*

A versenyről - terepekről és a programról – minden információ megvan, a hazai pálya minden előnyét megpróbáljuk kihasználni.

http://eyoc2020.hu/

*2) IFJÚSÁGI EB, (EYOC 2021) Litvánia, Vilnius, 2021. augusztus 19-22.*

*A versenyről az infók fent vannak a honlapon:*

[*https://www.eyoc2021.lt*](https://www.eyoc2021.lt)

*3) Edzőtábor Salgótarjánban, február 26-28. Ha a vírushelyzet engedi.*

*4, Edzőtábor a 2021-es Ifjúsági EB helyszínén Vilniusban, 2021 júliusban.*

# Válogatási elvek

**EJYOC 2020, Salgótarján:**

Az Ifi EB-re kategóriánként négy-négy fő kerül beválogatásra. Kategóriák a 2020-as év alapján.

Egy válogató hétvége lesz, 2021 április 1-3. között (sprint, közép és normál táv), Salgótarján környékén. Mindhárom eredmény beszámít, százalékos számítás szerint. Mivel csak egy hétvége a válogató, ezért a 2020-as válogató versenyek eredményét szeretném figyelembe venni, ezért szubjektív alapon kategóriánként két-két főt a szövetségi kapitány saját döntése szerint jelölhet.

A válogató verseny meghívásos lesz, kategóriánként 8-12 fő részvételével. Kategóriánként a 2020-as válogatók alapján a legjobb 5-6 versenyző mellett a Tavaszi Spartacus Kupa 1-2. napján, mint előválogatón jól szereplő 4-6 fő még bekerülhet a válogató hétvégére. A válogató mezőnyének kihirdetése március 16-án történik. Csapathirdetés 2021. április 12-ig.

A 2020-as válogatók alapján meghívottak a válogatóra, ha a Tavaszi Spartacuson is elindulnak és 250% alatt teljesítenek a két nap alapján. Szubjektív alapon 2-2 főt a szövetségi kapitány jelölhet közülük az EJYOC 2020 csapatba.

N 16: Kocsik Eszter, Lantai Lili, Máramarosi Rita, Sárközy Rita, Mikes Janka, Kiss Kamilla.

F 16: Sarkadi Lehel, Tőczik Vendel, Székely Márton, Bálint Ádám, Kiss Mikes Tamás, Csoboth Márton.

N 18: Czakó Boglárka, Néda Júlia, Kishanti Petra, Mag Viktória, Werner Boróka, Lantai Boróka.

F 18: Bujdosó Zoltán, Nagy Péter, Szuromi Áron, Gönczi Péter, Fülöp Álmos, Bálint Benedek.

A jól szereplő plusz 2-6 fő alapvetően a Tavaszi Sparatcus Kupa összetett eredménye alapján kerülhetnek be a válogatóra, ha 250% alatt teljesítenek, de szubjektív alapon 2-2 főt kategóriánként a szövetségi kapitány jelölhet. Pl. sérülés vagy egyik napon valaki kiemelkedőt fut.

**EYOC 2021, Vilnius:**

Az Ifi EB-re kategóriánként négy-négy fő kerül beválogatásra, a válogatók és az Ifi EB nagy távolsága miatt tartalék versenyzők megnevezésével.

A válogatási elvek beváltak az elmúlt évek alatt, miszerint a négy válogató versenyből a három legjobb számít százalékos módon. Kategóriánként egy, (különleges esetben két) főt a szövetségi kapitány saját döntése szerint jelölhet.

A válogatás nyílt, bárki bekerülhet az utazó csapatba a válogató versenyek alapján.

# Válogató versenyek

EJYOC 2020 (3 válogató nap)

2021.04.01-03 Salgótarján, saját szervezésben Sprint, közép és normáltáv (1., 2., 3.)

EYOC 2021 (4 válogató nap)

2021.05.22-23-24 Szentgotthárd , kiemelt válogató hétvége Sprint, közép és normáltáv (1., 2., 3.)

2021.06.12. Salgótarján, Középtávú OB Középtáv (4.)

# Javasolt edzőtáborok, versenyek

A vírushelyzet javulásával folyamatosan egyeztetek az edzőkkel.

2021 őszén egy cseh versenyen (CEYOC? október 1-3.?) való részvételt tervezek, ha minden tavaszi program meg lesz tartva.

# KÖLTSÉGVETÉS és támogatási szintek

Az UP keret költségvetése a 2020. évben összesen 3.000 eFt volt, amiből minimálisan költöttünk (kb., 300e Ft). Mivel 2021-ben két EB-n is részt kell vennünk és fel kell készülnünk, valamint a Szlovák up. válogatottat vissza kell hívni Salgótarjánba edzőtáborozni, ezért a szokásos 3millió forintot szeretném, ha megnövelné az elnökség.

A költségvetés tervezése folyamatban van.

Ifi EB támogatás szintjei:

Salgótarján, mindenki 100%-ban.

Vilniusban:

A válogatóversenyek alapján a kategóriánkénti 1-3. bejutó 50%-os térítést kap, a 4. bejutó nem kap térítést.

* + - * + Az EB-n elért eredmények alapján további támogatások:
    - 1-3. bejutók esetében, aki egyéni 20-ban vagy váltó 6-ban végez, 100%
    - 4. bejutó esetében, aki egyéni 20-ban vagy váltó 6-ban végez, 100%
    - 4. bejutó esetében egyéni 30-ban végez, 50%

*A költségvetés betartása:*

A megvalósult események ismeretében augusztus 31-ig a költségvetést aktualizáljuk és az eredmény függvényében esetlegesen módosítjuk az őszi programok költségeit/támogatását (pro és kontra irányban egyaránt).

# EGYEBEK

* A Junior és felnőtt szövetségi kapitányokkal folyamatos az egyeztetés a programokról.
* A válogatott versenyzők jelentős része rendelkezik saját GPS-es órával, továbbá a válogatottnak, magának is van GPS loggere, amelyet a válogató versenyeken, illetve válogatott edzőtáborokban az érintett versenyzők rendelkezésére bocsátunk. Ennek értelmében a 2021. évben csak azok a világversenyre utazó versenyzők részesülhetnek anyagi támogatásban, akik a válogató es kiemelt versenyek GPS trackjeinek legalább 80%-at feltöltik a válogatott RouteGadget oldalára.

Szeged, 2021-01-18.

Gera Tibor

Utánpótlás szövegségi kapitány